**Filosofisk samtale knyttet til film om pinse**

**Se youtube.com:** [**https://www.youtube.com/watch?v=sCIvkJHfkwE**](https://www.youtube.com/watch?v=sCIvkJHfkwE)

**Hva /metode: Filosofisk samtale**

I den filosofiske samtalen er formålet å være med på undringen og dialogen uten å sette karakter på ethvert svar. Nysgjerrighet, respekt og lytting er stikkord, og ikke nødvendigvis forberedelse av «neste respons».

**Hvordan:** Eksempel på filosofisk samtale ut fra filmen:

Kofa sier «The spirit gives boldness». Den hellige ånd gir frimodighet. En filosofisk tilnærming til et slikt utsagn, for å skape undring heller enn å kun bekrefte dette, kan være:

* Hvilke erfaringer kan man få av å ha våget å gjøre noe og hatt frimodighet?

Er dette noe som er forbeholdt noen få, eller kan det tenkes at alle kan kjenne på en slik frimodighet som Kofa snakket om i filmen? Hvordan tenker dere vi kan snakke om Den hellige ånd ut fra ulike erfaringer av hva frimodighet er?

**Hvorfor:** I fellesskapet får undring forrang fremfor svar, meninger og fordommer. I møte med Gud har vi godt av å lære oss å lytte mer og være ydmyke, stoppe opp, undre oss, store som små. La det få være større mellomrom i fellesskapet og møte med Gud, framfor bastante påstander som kan gjøre rommet med Gud trangere, og redusere Gud i forsøk på å definere og intellektualisere.

I den filosofiske samtalen hjelper trosopplærer, prest, kateket eller frivillige til å forløse tanker og innsikt hos hverandre. I gruppa forsøkes det isteden for å sette ord på hvilke tanker vi selv bærer på, å undersøke i fellesskap hvilke grunner vi har for å tenke slik vi gjør. Provoserende tanker trenger ikke sensureres, men be om at de begrunnes på en saklig måte for fellesskapet.

Det kan være fint å sitte i hestesko eller ring, for å markere at alle er likeverdige og at alle blir sett.

**Ideer til undring og refleksjoner rundt filmen etter å ha sett hele eller deler i plenum:**

Enten i mindre grupper på 7-8 så alle får sjanse til å si noe, eller hele gruppa.

* Spole til 00:40 til googlingen: Les høyt fra filmsnutten. Wikipedia er ofte gjenkjennelig innsteg til informasjon hos ungdom. Benytt så anledningen til å bruke Bibelen som oppslagsverk, også historisk. Slå opp på Bibelvers om pinse, f.eks i Apostlenes gjerninger, kap. 2.
* Still samme spørsmål som Julie stilte forbipasserende: Hva skal du i pinsa? Hva er egentlig pinse for deg?

- Samtal om Den hellige ånd, med metaforen for h20 som is, damp, vann, slik vi ser i filmen fra 5:58 og utover. Livets vann, dåpens vann. Vann som kraftens kilde. Samtal om dåpen i «Faderens, sønnens og den hellige ånds navn», og om h20 som viser seg i ulike former, kan vi også snakke slik om «treenigheten»?

 - Hvor viktig er «livets kilde», og dåpens vann for mennesker i dag? Pinse som den store dåpsdagen.

Omkring 6 minutter i filmen sier Kofa at «The day of pentecost, the 50th day is good, what happend? – It is when the Holy spirit came». Slå opp i 1. Mosebok, og les om Ånden helt i starten av Bibelen.

På hvilken måte kan vi si at Den hellige ånds komme skjer på ulike måter?

Vi ser en gruppe mennesker fra ulike kirkesamfunn samles rundt bålet for å samtale om pinse, hva kan bålet symbolisere? Bålet/ildstedet står sterkt i samisk tradisjon.

Les mer på www.osko.no – for mer informasjon om bålets og flammenes symbol.